དེ་བཞིན་༸སྐྱབས་རྗེ་སྨན་རིའི་དཔོན་སློབ་ཡང་སྟོན་འཕྲིན་ལས་ཉི་མ་རིན་པོ་ཆེ་མཆོག་ནས་ཀུན་མཁྱེན་ཉི་མའི་རང་རྣམ་གྱི་དཔེ་དེབ་འདིའི་གླེང་བརྗོད་བྲིས་གནང་ཞིང་།མ་ཟད་བཀའ་སློབ་ལམ་སྟོན་སོགས་གནད་སྨིན་ཞིག་སྩལ་གནང་བར།ངེད་རྒྱུན་ལས་ཐུན་མོང་ནས་གུས་བཀུར་བླ་མེད་ཞུ་ཞིང་བཀའ་དྲིན་ཆེ་ཞུ།ད་དུང་ཞུ་དགོས་པ་ཞིག་ལ་ཞུ་དག་ལས་རོགས་གནང་མཁན་གྱི་གྲོགས་པོ་རྣམ་པ་དང་།དེབ་གཟུགས་ཇུས་འགོད་པ་བཀའ་རམས་པ་ཁྲི་གཡུང་དྲུང་ལགས་བཅས།མདོར་ན་ལས་རིགས་འདི་ལ་སྔ་ཕྱི་བར་གསུམ་དུ་རྒྱབ་སྐྱོར་དང་རམ་འདེགས་གནང་མཁན་ཡོངས་ལ་སྙིང་ཐག་པ་ནས་བཀའ་དྲིན་ཆེ་ཞུ།